A feladat a következő:

Készíteni kellene egy regisztrációs űrlapot és ahhoz kapcsolódóan egy minimál funkciót.

A következő adatok megadásával tudjon regisztrálni egy user:

* felhasználónév (max 75 karakter)
* email (email formátum figyelése kötelező)
* jelszó (legalább 8 karakter, legalább egy CAPS és egy szimbólum)
* jelszó újra (egyeznie kell a két jelszónak)
* Üzleti/magán felhasználó (radio button)
* hol hallott rólunk (select opciókkal, több választható})
* születési dátum (nem lehet fiatalabb 18-nál, ha van calendar button az pozitív)
* elfogadja a jogi szabályzatot (checkbox)
* meghív barátot a rendszerbe email alapján (opcionális mező, a meghívó bármilyen email formátumú címre menjen ki emailben, SMTP adatok bekötésével, no authetication de ha ez is benne van TLS/SSL típussal az is plusz, nem kell hogy éles legyen a mail szerver, a megoldás érdekel).

A kitöltött tartalmat a mezőből kilépve küldjük el validálni, ami a küldő oldalon egy callback formájában megjeleníti, hogy a bevitt adatok hitelesek-e és minden kötelező mező ki lett-e töltve.

A beviteli mezőket emeljük ki hiba esetén, a hiba okának megjelenítésével. 

A regisztrációt, a kiküldött emailket (ki küldte kinek) és azok státuszának (kiküldve, megnyitva) mentését szimuláljuk egy általad választott DB-be, nem szükséges a tényleges adatbázis kapcsolat felépítése.